CELEX: 32019R0334
Language: da
Date: 2018-12-19 00:00:00
Title: Kommissionens delegerede forordning (EU) 2019/334 af 19. december 2018 om ændring af delegeret forordning (EU) 2015/2446 for så vidt angår frister for indgivelse af summariske indpassageangivelser eller angivelser forud for afgang i forbindelse med søtransport mellem Unionens toldområde og Det Forenede Kongerige Storbritannien og Nordirland samt Kanaløerne og øen Man

28.2.2019   
               
               
                  DA
               
               
                  Den Europæiske Unions Tidende
               
               
                  L 60/1
               
            
         KOMMISSIONENS DELEGEREDE FORORDNING (EU) 2019/334
         af 19. december 2018
         om ændring af delegeret forordning (EU) 2015/2446 for så vidt angår frister for indgivelse af summariske indpassageangivelser eller angivelser forud for afgang i forbindelse med søtransport mellem Unionens toldområde og Det Forenede Kongerige Storbritannien og Nordirland samt Kanaløerne og øen Man
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 131, litra b), og artikel 265, litra a), og
         ud fra følgende betragtninger:
         
                     (1)
                  
                  
                     Den 29. marts 2017 meddelte Det Forenede Kongerige sin beslutning om at udtræde af Unionen i henhold til artikel 50 i Traktaten om Den Europæiske Union. Traktaterne ophører med at finde anvendelse på Det Forenede Kongerige fra ikrafttrædelsesdatoen for udtrædelsesaftalen eller, hvis en sådan aftale udebliver, to år efter meddelelsen, dvs. fra den 30. marts 2019, medmindre Det Europæiske Råd efter aftale med Det Forenede Kongerige enstemmigt beslutter at forlænge denne periode.
                  
               
                     (2)
                  
                  
                     Når Det Forenede Kongerige er blevet et tredjeland, og hvis der ikke findes en udtrædelsesaftale, skal der for varer, som ankommer til Unionens toldområde fra Det Forenede Kongerige, indgives en summarisk indpassageangivelse, ligesom der for varer, som forlader Unionens toldområde til et bestemmelsessted i Det Forenede Kongerige, skal indgives en angivelse forud for afgang. Disse angivelser skal indgives inden for en frist, der giver medlemsstaternes toldmyndigheder tilstrækkelig tid til at udføre passende risikoanalyse af sikkerheds- og sikringshensyn forud for henholdsvis varernes ankomst og varernes afgang, uden at det medfører betydelige forstyrrelser af de økonomiske operatørers logistiske strømme og processer.
                  
               
                     (3)
                  
                  
                     I overensstemmelse med Kommissionens delegerede forordning (EU) 2015/2446 (2) er der p.t. fastsat specifikke frister for indgivelse af summariske indpassageangivelser eller angivelser forud for afgang for transport af containergods mellem Unionens toldområde og alle havne ved Nordsøen. Når Det Forenede Kongerige er blevet et tredjeland, bør de samme frister finde anvendelse på varer, der som containergods transporteres til søs til eller fra havne i Det Forenede Kongerige, som ikke er beliggende ved Nordsøen. Anvendelsen af de frister, der er fastsat for havne ved Nordsøen, bør derfor gælde for alle havne i Det Forenede Kongerige og Nordirland samt Kanaløerne og øen Man.
                  
               
                     (4)
                  
                  
                     Denne forordning bør træde i kraft hurtigst muligt og finde anvendelse fra dagen efter den dag, hvor traktaterne ophører med at finde anvendelse på Det Forenede Kongerige, medmindre en udtrædelsesaftale med Det Forenede Kongerige er trådt i kraft på denne dato —
                  
               VEDTAGET DENNE FORORDNING:
         
            Artikel 1
            I delegeret forordning (EU) 2015/2446 foretages følgende ændringer:
            
                        1)
                     
                     
                        I artikel 105, litra c), indsættes følgende nr.:
                        
                                    »vi)
                                 
                                 
                                    alle havne i Det Forenede Kongerige Storbritannien og Nordirland samt Kanaløerne og øen Man«.
                                 
                              
                  
                        2)
                     
                     
                        Artikel 244, stk. 1, litra a), nr. ii), affattes således:
                        
                                    »ii)
                                 
                                 
                                    for transport af containergods mellem Unionens toldområde og Grønland, Færøerne, Island eller havne ved Østersøen, Nordsøen, Sortehavet eller Middelhavet, alle havne i Marokko og alle havne i Det Forenede Kongerige Storbritannien og Nordirland samt Kanaløerne og øen Man: senest to timer inden afgang fra en havn i Unionens toldområde«.
                                 
                              
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra dagen efter den dag, hvor traktaterne ophører med at finde anvendelse på Det Forenede Kongerige, jf. artikel 50, stk. 3, i traktaten om Den Europæiske Union.
            Denne forordning finder imidlertid ikke anvendelse, hvis en udtrædelsesaftale indgået med Det Forenede Kongerige i overensstemmelse med artikel 50, stk. 2, i traktaten om Den Europæiske Union er trådt i kraft på denne dato
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. december 2018.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 269 af 10.10.2013, s. 1.
         
            (2)  Kommissionens delegerede forordning (EU) 2015/2446 af 28. juli 2015 til supplering af Europa-Parlamentets og Rådets forordning (EU) nr. 952/2013 med nærmere regler angående visse bestemmelser i EU-toldkodeksen (EUT L 343 af 29.12.2015, s. 1).